Constant groet Basa in 2019 | Netwerk24
Losprys van miljoene glo vir Parow-sakeman betaal
’n Losprys van miljoene rande is na bewering betaal vir die veiligheid van die Plattekloof-sakeman Liyaqat Parker, wat Maandagaand ongedeerd vrygelaat is.
Loftus stampvol vir Kiwi-toets
Al 50 000 kaartjies vir die Springbokke se toets teen die All Blacks op Loftus Versfeld is uitverkoop.
Constant groet Basa in 2019
11 September 2018 13:57
Michelle Constant, uitvoerende hoof van Basa (Business and Arts South Africa) het bedank. Sy sal tot aan die einde van Februarie volgende jaar in die pos wees wat sy sedert 2008 beklee het.
André le Roux, die voorsitter van Basa, het in ’n mediaverklaring gesê Constant het die organisasie oor die afgelope dekade uitstekend gelei en sy sal onthou word vir haar groot bydrae om die kreatiewe en sakesektore bymekaar te bring.
Basa word internasionaal erken vir sy ontwikkelingsprogramme en vennootskappe tussen sakeondernemings en die kunste. Dit het in 1997 tot stand gekom as ’n gesamentlike inisiatief tussen die departement kuns en kultuur en die sakesektor as vennote. Dit het tans 120 lede.
Die tema van vanjaar se Basa-pryse is “Erfenis” (Legacy) en volgens Le Roux is dit ’n gepaste tema om Constant se bydrae te vier.
Constant het in die verklaring gesê sy het in die dekade by Basa gesien watter verskil die sakesektor se betrokkenheid by die kunste gemaak het. Sy glo dat al die rolspelers saamgewerk het om ’n sterk en gesonde organisasie op te bou in Suid-Afrika en ook in die res van Afrika.
Onder haar leiding is navorsing gedoen en programme saamgestel vir sakeondernemings, kunstemakers en organisasies. Basa verskaf inligting oor die volhoubaarheid in die ontwikkeling van vennootskappe.
Volgens Le Roux sal Constant se opvolger binne die volgende ses maande aangewys word. Daar is reeds met die werwingsproses begin.
Vir meer inligting besoek www.basa.co.za.
Meer oor: Johannesburg | Kunste | Michelle Constant | Basa